# 

***REPUBLIKA HRVATSKA***

***VUKOVARSKO - SRIJEMSKA ŽUPANIJA***

***OPĆINA DRENOVCI***

***KLASA: : 022-01/19-01/628***

***URBROJ: : 2212/05-19-02***

***DOKUMENTACIJA O NABAVI***

***NABAVA USLUGE – KOORDINATOR II ZAŠTITE NA RADU ZA POTREBE PROVEDBE PROJEKTA IZGRADNJE I OPREMANJA RECIKLAŽNOG DVORIŠTA U DRENOVCIMA***

*Evidencijski broj nabave: EJN - 36/2019*

*PONOVLJENI POSTUPAK*

*Drenovci,listopad 2019. godine*

*SADRŽAJ:*

*1. OPĆI PODACI O NARUČITELJU*

*2. PODACI O PREDMETU NABAVE*

*3. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)*

*4. PODACI O PONUDI*

*5. OSTALE ODREDBE*

*PRILOZI:*

*Prilog I - Troškovnik*

*Prilog II - Projektni zadatak.*

*Prilog III – Obrazac ponude.*

*Sukladno Odluci o jednostavnoj nabavi Općinskog vijeća općine Drenovci od 15. ožujka 2017. godine i 3. svibnja 2018. godine Općina Drenovci, kao naručitelj, donosi ovu Dokumentaciju o nabavi.*

*UPUTE PONUDITELJIMA*

*1. OPĆI PODACI*

# *Podaci o Naručitelju*

*Naručitelj: Općina Drenovci*

*Adresa naručitelja: Toljani 1, 32257 Drenovci*

*OIB: 97589925435*

*Telefon: +385 (0)32 861 306*

*Telefax: +385 (0)32 861 243*

*Adresa elektroničke pošte: opcina.drenovci@vk.t-com.hr*

*Internetska adresa:**www.opcina-drenovci.hr*

*Odgovorna osoba Naručitelja: Jakša Šestić, općinski načelnik*

# *Podaci o osobi zaduženoj za komunikaciju s ponuditeljima*

*Ime i prezime: Stjepan Abramović*

*Telefax: +385 (0)32 861 306*

*Adresa elektroničke pošte: opcina.drenovci@vk.htnet.hr*

# *Evidencijski broj nabave*

*EJN - 36/2019*

# *Sukob interesa*

*Sukladno članku 3. Odluke o jednostavnoj nabavi odnosno članku 80. ZJN 2016., a vezano za odredbe članka 76. i 77. ZJN 2016. i sprječavanje sukoba interesa, Naručitelj ne smije sklapati ugovore o javnoj nabavi kao ni okvirne sporazume sa sljedećim gospodarskim subjektima (u svojstvu ponuditelja, člana zajednice i podugovaratelja):*

*za osobe iz članka 76. stavak 2. točka 1. ZJN 2016. (čelnik tijela): Obrt BO - ART Drenovci, Soljanska 16, OIB: 24365821169,*

*za osobe iz članka 76. stavak 2. točke 2., 3. i 4. ZJN 2016. (članovi stručnog povjerenstva za javnu nabavu i druge osobe koje su uključene u provedbu ili koje mogu utjecati na odlučivanje naručitelja u ovom postupku javne nabave): Poljoprivredno poduzetnički inkubator Drenovci d. o. o. za usluge Drenovci, Vladimira Nazora 131, OIB: 16511102030.*

# *Vrsta postupka nabave*

*Za sklapanje ugovora o nabavi naručitelj, sukladno Odluci o jednostavnoj nabavi provodi postupak nabave pozivom na dostavu ponuda na internetskim stranicama Općine Drenovci (www.opcina-drenovci.hr).*

# *Procijenjena vrijednost nabave*

*Procijenjena vrijednost nabave iznosi 58.250,99 kuna, bez PDV – a.*

***2. PODACI O PREDMETU NABAVE***

# *Opis predmeta nabave*

*Predmet nabave je financiran iz Kohezijskog fonda u financijskom razdoblju 2014. - 2020., referentni broj Ugovora o dodjeli bespovratnih sredstava: KK.06.3.1.03.0078, zaključen između Ministarstva zaštite i okoliša i energetike (PT1), Fonda zaštite okoliša i energetsku učinkovitost (PT2) i Općine Drenovci za projekt Izgradnje i opremanje reciklažnog dvorišta u Drenovcima.*

*Predmet nabave je nabave usluge - koordinatora II zaštite na radu za radove na izgradnji i opremanju reciklažnog dvorišta u Drenovcima, a prema opisu radova koji su naznačeni u prilogu II. ove Dokumentacije o nabavi.*

*Ovaj postupak nabave usluge se ponavlja jer u prethodnom postupku nabave po grupama (nabava usluge za koordinatora II zaštite na radu za radove na izgradnji i opremanju reciklažnog dvorišta u Drenovcima – grupa 2) naručitelju nije pristigla niti jedna prihvatljiva ponuda.*

# *Opseg ili količina predmeta nabave*

*Vrsta i količina predmeta nabave u cijelosti je iskazana u troškovniku koji se nalaze u privitku ove dokumentacije o nabavi i njezin su sastavni dio.*

*Ponuditelj ne smije mijenjati opise predmeta nabave niti dopisivati stupce niti na bilo koji način mijenjati sadržaj tehničke specifikacije odnosno troškovnika.*

# *Troškovnik*

*Troškovnik se nalazi u Prilogu I. ove Dokumentacije o nabavi. Troškovnik je potrebno ispuniti prema uputama iz ove točke dokumentacije o nabavi i uputi iz troškovnika i tako ispunjen troškovnik je potrebno priložiti kao sastavni dio ponude.*

# *Mjesto izvršenja usluga:*

*K. č. br. 1132/2, 1132/5, 1132/6, 1132/7 i 2694, sve u k. o. Drenovci.*

***Početak i rok izvršenja usluge:***

*Rok za izvršenje usluge je prema dinamici izvršenja ugovorenih radova.*

***3. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)***

*Ponuditelj koji sudjeluje u postupku javne nabave mora dokazati svoju:*

* *SPOSOBNOST ZA OBAVLJANJE PROFESIONALNE DJELATNOSTI,*
* *TEHNIČKA SPOSOBNOST.*

***SPOSOBNOST ZA OBAVLJANJE PROFESIONALNE DJELATNOSTI***

*Svaki ponuditelj mora u postupku nabave dokazati svoj upis u sudski, obrtni, strukovni ili odgovarajući registar države njegovog poslovnog nastana. Isto se dokazuje izvodom odnosno izvatkom iz odgovarajućeg registra.*

*Sve potrebne dokumente ponuditelji mogu dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave.*

*Ponuditelj mora ispuniti obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).*

*Kao dokaz u ponudi je potrebno dostaviti:*

*potvrdu Porezne uprave o stanju duga koja ne smije biti starija od 30 dana računajući od dana početka postupka jednostavne nabave, ili važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1. ovoga stavka.*

***TEHNIČKA I STRUČNA SPOSOBNOST***

*Javni naručitelj u ovoj Dokumentaciji o nabavi određuje uvjete tehničke i stručne sposobnosti kojima se osigurava da gospodarski subjekti imaju predmetnu sposobnost potrebnu za izvršenje ugovora o javnoj nabavi. Svi uvjeti tehničke i stručne sposobnosti su vezani uz predmet nabave i razmjerni predmetu nabave.*

## Popis usluga pruženih u godini u kojoj je započeo postupak javne nabave i tijekom 3 (tri) godine koje prethode toj godini (2016. - 2018.)

*Smatrat će se da je gospodarski subjekt dokazao svoju sposobnost ako dokaže da je u gore definiranom periodu izvršio najmanje jedan ugovor a najviše tri ugovora, odnosno pružio uslugu, čija je ukupna (zbirna) vrijednost najmanje 90 % procijenjene vrijednosti pružene usluge za određenu grupu predmeta nabave.*

*Obrazloženje uvjeta:*

*Popis glavnih pruženih usluga traži se kako bi gospodarski subjekt dokazao da ima stečenog iskustva s izvršenjem ugovora što znači da Naručitelj može očekivati uredno ispunjenje ugovornih obveza.*

*Popis sadrži opis, vrijednost, datum početka i završetka usluge te naziv druge ugovorne strane.*

*Popis s podacima o angažiranim stručnjacima:*

*Mora imati položen stručni ispit za koordinatora zaštite na radu, a to se dokazuje uvjerenjem o položenom stručnom ispitu koordinatora zaštite na radu temeljem Pravilnika o osposobljavanju iz zaštite na radu i polaganja stručnog ispita, te najmanje jedan izvršen ugovor o usluzi koordinatora II nad izgradnjom/rekonstrukcijom infrastrukturnih objekata ili drugih objekata sličnih predmetu nabave.*

***PODACI O PONUD******I***

*Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.*

*Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.*

*Ako se radi o zajednici gospodarskih subjekata, ponudbeni list sadrži podatke o ponuditelju, i to za svakog člana zajednice uz obveznu naznaku člana koji je voditelj zajednice te ovlašten za komunikaciju s naručiteljem.*

***SADRŽAJ I NAČIN IZRADE PONUDE***

*Pri izradi ponude ponuditelj se mora pridržavati zahtjeva i uvjeta iz dokumentacije o nabavi.*

*Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, a cijena ponude izražava se u kunama.*

*Pri izradi ponude ponuditelj ne smije mijenjati i nadopunjavati tekst dokumentacije o nabavi.*

***Sadržaj ponude***

*Ponuditelj predaje ponudu u izvorniku koja sadrži dokumentaciju posloženu, uvezanu, te potpisanu i ovjerenu pečatom na za to predviđenim mjestima od strane ovlaštene osobe ponuditelja.*

***Način izrade ponude***

*Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ponuda se uvezuje na način da se onemogući naknadno vađenje ili umetanje listova i to jamstvenikom, s pečatom na poleđini.*

*Ponude se pišu neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.*

***NAČIN DOSTAVE PONUDE***

*U postupku nabave gospodarski subjekti dostavljaju svoje ponude u roku za dostavu ponuda.*

*Nakon proteka roka za dostavu ponuda, ponuda se ne smije mijenjati.*

*Ponuda se u zatvorenoj omotnici dostavlja na adresu naručitelja:*

*OPĆINA DRENOVCI*

*32257 Drenovci, Toljani 1,*

*s naznakom:*

*Nadmetanje za ev. br. nabave : EJN – 36/2019 Nabava usluge - koordinator II zaštite na radu za potrebe provedbe projekta Izgradnja reciklažnog dvorišta u Drenovcima »ne otvaraj«*

*Na omotnici ponude mora biti naznačeno:*

* *naziv i adresa naručitelja,*
* *naziv i adresa ponuditelja,*
* *evidencijski broj nabave,*
* *naziv predmeta nabave,*
* *naziv grupe predmeta nabave,*
* *naznaka »ne otvaraj«.*

*Ponuditelj može do isteka roka za dostavu ponuda dostaviti izmjenu i/ili dopunu ponude.*

*Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.*

*Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.*

***NAČIN ODREĐIVANJA CIJENE PONUDE***

*Cijena ponude izražava se u kunama.*

*Cijena ponude se piše brojkama.*

*Cijena ponude je nepromjenjiva.*

*Ukoliko ponuditelj odobrava popust naručitelju uključit će ga u ukupnu cijenu ponude.*

***KRITERIJ ODABIRA NAJPOVOLJNIJE PONUDE***

*Kao najpovoljnija ponuda bit će odabrana ponuda sa najnižom cijenom.*

*Ukoliko na nadmetanje pristignu dvije ponude sa istom najnižom cijenom, kao najpovoljnija biti će odabrana ona koja je zaprimljena ranije.*

***JEZIK PONUDE***

*Ponuda se podnosi na hrvatskom jeziku.*

***ROK VALJANOSTI PONUDE***

*Rok valjanosti ponude je 90 dana od dana isteka roka za dostavu ponuda. Na zahtjev Naručitelja Ponuditelj može produžiti rok valjanosti ponude.*

***5. OSTALE ODREBE***

***DATUM, VRIJEME I MJESTO DOSTAVE PONUDA:***

*Ponude moraju biti dostavljene bez obzira na način dostave, putem urudžbenog zapisnika*

***do 28. listopada 2019. godine do 10,00 sati.***

*Ponude se ne otvaraju javno.*

*Ponude koje nisu pristigle u propisanom roku neće se otvarati i vraćaju se ponuditelju neotvorene.*

***POSEBNI I OSTALI UVJETI ZA IZVRŠENJE UGOVORA***

*Odabrani Ponuditelj je u obvezi izvesti uslugu sukladno kvaliteti, karakteristikama i cijeni navedenim u ponudi i uvjetima iz dokumentacije o nabavi, koji svi čine sastavni dio Ugovora.*

*Ugovor mora biti u skladu s uvjetima određenima u dokumentaciji o nabavi i odabranom ponudom. Ugovorne strane izvršavaju ugovor u skladu s uvjetima određenima u dokumentaciji o nabavi i odabranom ponudom.*

*Naručitelj je obvezan kontrolirati je li izvršenje ugovora u skladu s uvjetima određenima u dokumentaciji o nabavi i odabranom ponudom.*

*Na odgovornost ugovornih strana za ispunjenje obveza iz ugovora primjenjuju se odgovarajuće odredbe Zakona o obveznim odnosima.*

***ROK ZA DONOŠENJE ODLUKE O ODABIRU***

*60 dana od isteka roka za dostavu ponuda.*

***ROK, NAČIN I UVJETI PLAĆANJA***

*Naručitelj će izvršiti plaćanje u roku do 30* *dana računajući od dana ispostavljanja računa i izvršene usluge.*

***Odredbe o cijeni ponude i načinu iskazivanja cijene ponude****:*

*U cijenu ponude uključeni su svi troškovi i popusti na ukupnu cijenu svih stavki, bez poreza koji se iskazuje posebno iza cijene. Cijena se piše brojkama.*

*Cijena ponude izražava se u kunama.*

## JAMSTVO ZA UREDNO ISPUNJENJE UGOVORA

*Ponuditelj odabrane ponude je obvezan, kao Izvršitelj, prilikom sklapanja ugovora o nabavi, a najkasnije 10 (deset) dana od potpisivanja ugovora, Naručitelju dostaviti jamstvo za uredno ispunjenje ugovora u obliku bjanko zadužnice (ovjerene kod javnog bilježnika) s rokom važenja najmanje do datuma trajanja ugovora, i treba iznositi 10 % od vrijednosti ukupno ugovorenih usluga, bez PDV - a.*

*U slučaju dostave zadužnice zajednice ponuditelja omogućava se dostava zadužnica od svih članova zajednice čija će ukupna vrijednost odgovarati traženom iznosu jamstva.*

*Jamstvo za uredno ispunjenje ugovora naplatit će se u slučaju povrede ugovornih obveza od strane odabranog Ponuditelja.*

***ZAJEDNICA GOSPODARSKIH SUBJEKATA***

*Članovi zajednice mogu skupno (zajednički) dokazivati da ispunjavaju tražene kriterije za kvalitativni odabir gospodarskog subjekta iz ove Dokumentacije o nabavi.*

*Zajednica gospodarskih subjekata može se u postupku nabave radi dokazivanja ispunjavanja kriterija za odabir gospodarskog subjekta, koji se odnosi na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.*

*Zajednica gospodarskih subjekata može se u postupku nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.*

*Ako se zajednica gospodarskih subjekata oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje zajednici gospodarskih subjekata.*

*Stoga ako se zajednica gospodarskih subjekata oslanja na sposobnost drugih subjekata, Naručitelj može tražiti dostavu potpisane i ovjerene Izjave o stavljanju resursa na raspolaganje iz koje je vidljivo koji se resursi međusobno ustupaju, prije zaključenja ugovora o nabavi.*

*Odgovornost gospodarskih subjekata iz zajednice gospodarskih subjekata je solidarna.*

### Oslanjanje na sposobnost drugih gospodarskih subjekata

*Gospodarski subjekt može se u postupku nabave radi dokazivanja ispunjavanja kriterija za odabir gospodarskog subjekta, koji se odnosi na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.*

*Gospodarski subjekt može se u postupku nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.*

***DRUGI PODACI KOJE NARUČITELJ SMATRA POTREBNIMA***

*Dokumentacija o nabavi se ne naplaćuje. Ponuditelj će snositi sve troškove u svezi njegovog sudjelovanja u postupku nabave.*

*Od ponuditelja se očekuje da pažljivo prouče ovu dokumentaciju o nabavi.*

*Uvid u navedenu dokumentaciju moguće je izvršiti svaki radni dan (ponedjeljak - petak), za vrijeme trajanja postupka jednostavne nabave, od 9,00 do 13,00 sati, kod Stjepana Abramovića, pročelnika JUO Općine Drenovci, uz prethodnu najavu putem telefona 098 336 781.*

*Za sve što nije utvrđeno ovim uputama primjenjuju se odredbe Odluke o jednostavnoj nabavi Općinskog vijeća općine Drenovci od 15. ožujka 2017. godine i izmjena i dopuna iste Odluke od 3. svibnja 2018. godine.*

*Datum objave na internetskim stranicama Općine Drenovci je 23. listopada 2019. godine.*

***PRILOG I. TROŠKOVNIK***

**OPĆINA DRENOVCI**

**TOLJANI 1**

**DRENOVCI**

**TROŠKOVNIK**

**Za**

**pružanje usluge koordinatora zaštite na radu za potrebe provedbe projekta „Izgradnja i opremanje reciklažnog dvorišta u Drenovcima“ KK.06.3.1.03.0078**

|  |  |  |  |  |  |  |
| --- | --- | --- | --- | --- | --- | --- |
| 1. RB. | 1. Naziv usluge | Tehnička ponuda | 1. Mj. jed. | količina | 1. Jedinična cijena | 1. UKUPNA CIJENA |
| 1. 1. | *-usluga koordinatora II* | *Koordinator za zaštitu na radu u fazi izvođenja radova ( koordinator II ) dužan je:*  *- Koordinirati primjenu načela zaštite na radu*  *- Koordinirati izvođenje odgovarajućih postupaka, da bi se osiguralo da poslodavci i druge osobe*  *- Izraditi, ili potaknuti izradu potrebnih usklađenja plana izvođenja radova i dokumentacije sa svim promjenama na gradilištu. - Organizirati suradnju i uzajamno izvješćivanje svih izvođača radova i njihovih radničkih predstavnika, koji će zajedno ili jedan za drugim (u slijedu) raditi na istom gradilištu, s ciljem sprečavanja ozljeda na radu i zaštite zdravlje radnika. - Provjeravati da li se radni postupci provode na siguran način i usklađivati propisane aktivnosti.* | *usluga* | *1* |  |  |
|  |  |  | UKUPNO |  |  |  |
|  |  |  | PDV |  |  |  |
|  |  |  | UKUPNO S PDV-om |  |  |  |
|  |  |  |  |  |  |  |

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P.

*Prilog II - PROJEKTNI ZADATAK*

***Nabava usluga – koordinator II zaštite na radu za potrebe provedbe projekta Izgradnje i opremanja reciklažnog dvorišta u Drenovcima***

*Koordinator za zaštitu na radu u fazi izvođenja radova ( koordinator II ) dužan je:*

*- opis stanja mjera zaštite na radu,*

*- koordinirati primjenu načela zaštite na radu*

*- izvođenje odgovarajućih postupaka, da bi se osiguralo da poslodavci i druge osobe*

*- izraditi, ili potaknuti izradu potrebnih usklađenja plana izvođenja radova i dokumentacije sa svim promjenama na gradilištu.  
- organizirati suradnju i uzajamno izvješćivanje svih izvođača radova i njihovih radničkih predstavnika, koji će zajedno ili jedan za drugim (u slijedu) raditi na istom gradilištu, s ciljem sprečavanja ozljeda na radu i zaštite zdravlje radnika.  
- provjeravati da li se radni postupci provode na siguran način i usklađivati propisane aktivnosti,*

*- izrada završnog izvješća s kratkim opisom postignuća uključujući problem na koje se našlo tijekom izvođenja radova te nacrt okonačane situacije.*

*Prilog III – Obrazac ponude*

|  |  |
| --- | --- |
| ***PREDMET NABAVE*** | ***Nabava usluge – koordinator II zaštite na radu na izgradnji i opremanju reciklažnog dvorišta u Drenovcima*** |
| **EVIDENCIJSKI BROJ NABAVE:** | EJN – 36/2019 |

**NARUČITELJ:**

|  |
| --- |
| **Općina Drenovci** |
| **Toljani 1** |
| **32 257 Drenovci** |

|  |
| --- |
| **PONUDBENI LIST** |
| **za nabavu usluge – koordinator II zaštite na radu na izgradnji i opremanju reciklažnog dvorišta u Drenovcima** |

|  |  |
| --- | --- |
| **PODACI O PONUDITELJU** | |
| naziv |  |
| sjedište |  |
| adresa |  |
| OIB  (ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| broj računa |  |
| navod o tome je li ponuditelj u sustavu PDV-a |  |
| adresa za dostavu pošte |  |
| adresa e-pošte |  |
| kontakt osoba ponuditelja |  |
| broj telefona |  |
| broj telefaksa |  |

Proučili smo dokumentaciju za nadmetanje, kao i ostale dokumente i podatke koje nam je naručitelj stavio na raspolaganje, te smo spremni prihvatiti i prema tim uvjetima izvršiti za iznos:

|  |  |
| --- | --- |
| **CIJENA PONUDE** | |
| **cijena ponude bez PDV-a** | kuna |
| **PDV** | kuna |
| **cijena sa PDV-om** | kuna |
| rok valjanosti ponude | 90 dana od dana otvaranja ponuda |
| mjesto i datum |  |

Ponudi prilažemo:

|  |  |
| --- | --- |
| **r.br.** | **naziv dokumenta** |
| 1. |  |
| 2. |  |
| 3. |  |
| 4. |  |
| 5. |  |
| 6. |  |
| 7. |  |
| 8. |  |
| 9. |  |
| 10. |  |
| 11. |  |
| 12. |  |
| 13. |  |
| 14. |  |
| 15. |  |
| 16. |  |
| 17. |  |
| 18. |  |
| 19. |  |
| 20. |  |
| 21. |  |
| 22. |  |

|  |  |  |
| --- | --- | --- |
|  |  |  |
|  |  |  |
| tiskano upisati ime i prezime ovlaštene osobe ponuditelja | M.P. | potpis ovlaštene osobe |